Kankaanpään patteristo

Kankaanpään patteristo (lyhenne KanPsto) oli Niinisalon varuskunnassa Kankaanpäässä vuosina 1992–2001 toiminut Tykistöprikaatin joukkoyksikkö.

Historia
Kankaanpään patteristo perustettiin uutena joukkoyksikkönä Tykistöprikaatin aloittaessa toimintansa 1. maaliskuuta 1992. Sen tehtäväksi määrättiin sotilaskuljettajien koulutus Niinisalon varuskunnan käyttöön, minkä lisäksi sille siirrettiin aiemmin Tykistökoululle kuulunut päävastuu Tykistöprikaatille käskettyjen kertausharjoitusten järjestämisestä.Jouko Huhtala ja Erkki Utunen (toim.): Tykkimies-vuosikirja 1994, s. 185–186. Helsinki: Suomen Kenttätykistön Säätiö.

Niinisalon varuskunnassa vuodesta 1955 toiminut Eläinlääkintäkoulu lakkautettiin maaliskuun alussa 1994, jolloin sille kuuluneista tehtävistä sotakoirien ohjaajien ja sotilaspoliisien koulutus sekä eläinklinikka siirrettiin Kankaanpään patteristolle. Näistä muodostettiin patteristoon uusi esikuntapatteri.Jouko Huhtala, Erik Erroll ja Hannu Illman (toim.): Tykkimies-vuosikirja 1996, s. 206–207. Helsinki: Suomen Kenttätykistön Säätiö, 1996.

Patteriston kertausharjoituspatteri järjesti 1990-luvun aikana Niinisalossa ja Rovajärven ampuma-alueella vuosittain 30–40 kertausharjoitusta, joissa koulutettiin yhteensä runsaat 2 000 reserviläistä. Jouko Kivimäki (toim.): Tykkimies-vuosikirja 2000, s. 193. Helsinki: Suomen Kenttätykistön Säätiö, 2000.

Patteristo lakkautettiin vuoden 2001 alussa, jolloin se sulautettiin Tiedustelupatteristoon.Mauno Lassila (toim.): Tykkimies-vuosikirja 2002, s. 147. Helsinki: Suomen Kenttätykistön Säätiö, 2002.

Organisaatio
 Toimisto
 Kuljetuspatteri
 Alokasjaos
 Kuljetusjaos
 Kertausharjoituspatteri
 Esikuntapatteri (1.3.1994 alkaen)
 Toimitusjaos
 Sotilaspoliisijaos
 Koiranohjaajajaos
 EläinklinikkaTykkimies-vuosikirja 1996, s. 209.

Komentajat
 Everstiluutnantti Kauko Kunnari 1. maaliskuuta 1992 – 1. huhtikuuta 1992
 Kapteeni Mikko Kemppainen (vs.) 1. huhtikuuta 1992 – 1. kesäkuuta 1992
 Everstiluutnantti Heimo Nordfors 1. kesäkuuta 1992 – 31. joulukuuta 1997
 Majuri Hannu Lähde (vs.) 1. tammikuuta 1998 – 31. heinäkuuta 1998
 Everstiluutnantti Matti Haavisto 1. elokuuta 1998 – 1. tammikuuta 2001

Perinteet
Kankaanpään patteriston vaalittaviksi perinteiksi määrättiin vuosina 1937–1939 toimineen Kankaanpään kertausharjoituskeskuksen, Niinisalossa talvisotaan perustetun Kenttätykistörykmentti 10:n III patteriston sekä jatkosotaan perustettujen Kenttätykistörykmentti 12:n esikunnan ja III patteriston sekä Kevyt patteristo 15:n perinteet. Kankaanpään patteriston perinnepäiväksi määrättiin talvisodan aikaisen KTR 10:n III patteriston perustamisen ja kokoamisen vuosipäivä 9. lokakuuta.

Graafikko Juhani Vepsäläisen suunnittelema Kankaanpään Patteriston pöytästandaari vihittiin käyttöön 9. lokakuuta 1994.Heikki Hulkkonen ja Annukka Stenström (toim.): Tykkimies-vuosikirja 1998, s. 162. Helsinki: Suomen Kenttätykistön Säätiö, 1998.

Lähteet

Luokka:Länsi-Suomen sotilaslääni